Persatuan Penulis Besbol Amerika

Persatuan Penulis Besbol Amerika ( atau BBWAA) ialah sebuah persatuan profesional untuk wartawan yang membuat liputan mengenai Major League Baseball (MLB) bagi akhbar harian, majalah dan laman web yang memenuhi syarat. Persatuan ini telah diasaskan pada tahun 1908, dan terkenal dengan penganugerahan tahunan serta peranannya dalam pengundian keahlian bagi Dewan Kemasyhuran Besbol Kebangsaan (National Baseball Hall of Fame).

Fungsi utama organisasi ini adalah untuk bekerjasama dengan MLB dan setiap pasukan bagi memastikan akses ke bilik persalinan (clubhouse) dan ruang media (press box) diberikan kepada ahli BBWAA. Selain itu, ahli BBWAA juga bertanggungjawab dalam pemilihan pemain ke Dewan Kemasyhuran Besbol Kebangsaan, yang merupakan fungsi organisasi ini yang paling dikenali oleh umum. Semua penulis yang mempunyai keahlian BBWAA secara berterusan selama 10 tahun, serta masih aktif atau pernah menjadi ahli dalam tempoh 10 tahun sebelumnya, layak untuk mengundi dalam pemilihan pemain besbol ke Dewan Kemasyhuran. Setiap tahun, BBWAA turut mengundi untuk beberapa anugerah utama dalam MLB, termasuk:
 Anugerah Pemain Terbaik (Most Valuable Player Award)
 Anugerah Cy Young
 Anugerah Rookie Terbaik Jackie Robinson (Rookie of the Year Award)
 Anugerah Pengurus Terbaik (Manager of the Year Award)
— bagi setiap satu daripada dua liga utama (American League dan National League).

Dewan Kemasyhuran juga memberikan kuasa kepada Jawatankuasa Tinjauan Sejarah (Historical Overview Committee) BBWAA, yang terdiri daripada 11 atau 12 ahli veteran BBWAA, untuk menyusun senarai calon tahunan bagi Jawantankuasa Veteran (Veterans Committee).

 Catatan 

 Pautan luar 

Annual Awards (2003–present). BBWAA official website
Hall of Fame. BBWAA official website
Voting FAQ (national awards and HoF). BBWAA official website
Constitution. BBWAA official website
MLB Awards and Baseball Hall of Fame Results. Baseball-Reference.com (including HOF inductees, Hall of Famer Batting and Pitching Stats, HOF Ballot and Voting Summaries, Projected or Official Ballots for 2012 to 2015, Voting Results for 1936 to present, and "Most times in the All-Star Game")

Kategori:Besbol
Kategori:Major League Baseball
Kategori:Persatuan sukan di Amerika Syarikat